Bygningen er oppført under det opprinnelige taket av gamle Fokus Kino, som ble tegnet av arkitekt Gunnar Bøgeberg Haugen og åpnet 16. mars 1973. Den spesielle takkonstruksjonen tegnet han med utgangspunkt i den spanske arkitekten Felix Candelas konstruksjon, som ofte går under betegnelsen candelaskall. Den er utformet som fire store buer som danner en hyperbolsk paraboloid form.